Ríkisadvokaturin skal gera av, um Óli Breckmann skal ákærast fyri at bróta grein 266B, tá hann á útvarpsrásini R 7 kallaði forsetan í Norður-Korea fyri eitt skeivoygt sosialistiskt knetti. Tað var Erling Eidesgaard, sum meldaði útvarpsvertin í mars, og fyrst í næstu viku sendir fútin málið til Ríkisadvokatin, veit Kringvarpið í dag. Víðari sigur Kringvarpið at málið nú verður sent Ríkisadvokatinum, merkir, at fútin tekur álið í álvara. Økt til nógv kjak Seinastu vikurnar hevur málið eisini økt til nógv kjak um útvarpsrásina R 7. Rigmor Dam, landsstýriskvinna í mentamálum segði við Dag & viku í vikuni, at hon hevði biðið hennara fólk hyggja eftir hesum, og ein áminning um sendiloyvi helst fór at verða sent til rásina. Eisini hevur innslag í Degi & viku sama kvøld ført við sær, at R 7 hevur kært Kringvarpið fyri brot á góðan fjølmiðlasið.